《和何特夫见寄》
宋代·洪咨夔

人从万里蜀天归，御柳藏鸦絮又飞。
风细炉熏摇穗直，日长漏箭出花稀。
九重旰食图无逸，四塞宵征赋采薇。
爱国书生心更苦，夜占列象候璿玑。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。